Nr. L 203/80 De Europæiske Fællesskabers Tidende 1. 8. 85 KOMMISSIONENS FORORDNING (EØF) Nr. 2188/85 af 31. juli 1985 om forskning i og udvikling af nye metoder til anvendelse af vinprodukter KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, under henvisning til Rådets forordning (EØF) nr. 337/79 af S. februar 1979 om den fælles markedsord- ning for vin (!), senest ændret ved forordning (EØF) nr. 798/85 (?), særlig artikel 41c, stk. 5, og ud fra følgende betragtninger : I artikel 41c i forordning (EØF) nr. 337/79 fastsættes der foranstaltninger til fremme af anvendelsen af andre midler end destillation med henblik på afsætning af overskud af de i artikel 1, stk. 2, i samme forordning omhandlede produkter ; foranstaltningerne skal sigte mod at fremme forskningen i og udviklingen af nye muligheder for anvendelse af vinprodukter; der bør derfor fastsættes gennemførelsesbestemmelser vedrø- rende disse foranstaltninger ; inden for Fællesskabet bør forskningsinstitutter, orga- ner, organisationer, virksomheder eller personer, som har de fornødne kvalifikationer og den fornødne erfa- ring opfordres til at stille forslag om detaljerede programmer, hvis gennemførelse skal påhvile dem ; Fællesskabet bør kun finansiere en del af udgifterne til denne forskning og udvikling ; der bør fastsættes nærmere regler for arbejdernes varighed og for udbetaling af Fællesskabets bidrag til dem, hvis forslag godkendes ; det er endvidere vigtigt, at Kommissionen holdes underrettet om resultaterne af de i denne forordning fastsatte foranstaltninger ; efter artikel 41c, stk. 2, i forordning (EØF) nr. 337/79 er der tale om foranstaltninger, der skal anses for at være en del af interventionerne ; medlemsstaterne bør udpege de organer, der skal føre kontrol med gennem- førelsen af de godkendte forslag og foretage de rele- vante udbetalinger ; de i denne forordning fastsatte foranstaltninger er i overensstemmelse med udtalelse fra Forvaltningskomi- teen for Vin — UDSTEDT FØLGENDE FORORDNING : Artikel 1 1. På de i denne forordning fastsatte betingelser gives der tilskyndelse til forskning og udvikling, som () EFT nr. L 54 af 5. 3. 1979, s. 1. (?) EFT nr. L 89 af 29. 3. 1985, s. 1. udelukkende er af teknisk karakter, og som ikke sigter mod alkoholproduktion men mod en forøgelse af forbruget af overskudsprodukter fra vinsektoren. Dette arbejde omfatter bl.a. a) forskning vedrørende nye afsætningsformer for vin og druemost b) forskning vedrørende nye metoder til bedre udnyt- telse af vin og druemost eller af visse bestanddele heraf c) forskning vedrørende teknologiske forbedringer med henblik på en bedre udnyttelse af de nye produkter, der fremstilles af de i artikel 1, stk. 2, i forordning (EØF) nr. 337/79 omhandlede produk- ter. 2. Det i stk. 1 omhandlede arbejde gennemføres i løbet af 12 måneder fra tidspunktet fra underskrivelsen af den i artikel 5, stk. 1, omhandlede kontrakt. Kræver gennemførelsen af det arbejde, der er omhandlet i kontrakten, længere tid, kan der i kon- trakten aftales en forlængelse af nævnte periode, idet udgifterne hertil dækkes over de følgende regnskabsår. Artikel 2 1. Det i artikel 1, stk. 1, omhandlede arbejde tilbydes og gennemføres af forskningsinstitutter, orga- ner, organisationer, virksomheder eller fysiske og juri- diske personer, som a) har de fornødne kvalifikationer og den fornødne erfaring | b) giver passende sikkerhed får tilfredsstillende gennemførelse af arbejdet. 2. Fællesskabets bidrag kan ikke overskride 90 % af .udgifterne i forbindelse med det i artikel 1, stk. 1, omhandlede arbejde. Artikel 3 1. De i artikel 2, stk. 1, omhandlede parter opfordres til at indsende detaljerede forslag vedrørende det i artikel 1, stk. 1, omhandlede arbejde til den af den medlemsstat, hvor de har deres hovedsæde, udpe- gede myndighed, herefter benævnt »den kompetente myndighed«.